রেক্স সেলার্স
রেজিনাল্ড হিউ ডার্নিং সেলার্স, ওএএম (ইংরেজি: Rex Sellers; জন্ম: ২০ আগস্ট, ১৯৪০) তৎকালীন ব্রিটিশ ভারতের গুজরাতের বালসার এলাকায় জন্মগ্রহণকারী ভারতীয় বংশোদ্ভূত সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়কালের জন্যে অস্ট্রেলিয়ার পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে কার্যকরী ব্যাটিংশৈলী উপহার দিতেন ‘রেক্স’ ডাকনামে পরিচিত রেক্স সেলার্স।